GiliGold/VAD_KnessetCorpus huggingface dataset:
ינון אזולאי: אני אגיד שגם אמות המידה שלא בחרנו, אנחנו התייחסנו אליהן במסגרת נושא המשנה, אז גם כן נתנו מקום לאמות המידה שלא נבחרו.
ינון אזולאי: (הצגת מצגת) אמות המידה שנבחרו, הראשונה זה מדיניות רשמית וכתובה לקידום שוויון מגדרי אצל המעסיק.
ינון אזולאי: השנייה זה שיעור פערי השכר בין נשים לגברים אצל המעסיק.
ינון אזולאי: השלישית, גיוס וקידום העסקת נשים בדרגות השונות בארגון.
ינון אזולאי: הרביעית, מתן אפשרות לעובדים ועבודות לאיזון עבודה-משפחה אצל המעסיק, והאחרונה, פעולות ותוכניות מיוחדות בנושא קידום תעסוקת נשים שנוקט המעסיק והוכחו כמסייעות.
ינון אזולאי: אלו חמש אמות המידה.
ינון אזולאי: כמו שאמרנו, שרת הכלכלה והתעשייה אישרה אותן.
ינון אזולאי: כפי שפעם קודמת כבר מרים הציגה, אנחנו רוצים להכריז על פתיחת התחרות כבר במהלך חודש יולי וחשוב לנו לקבל את אישור הוועדה, וכמובן שנעדכן בכל התפתחות בנוגע לאופן הפעלת התוכנית עד לחלוקת המענקים שצפויה באוקטובר.
עאידה תומא סלימאן: אני מבינה את החשיבות של מדיניות רשמית וכתובה לקידום שוויון מגדרי אצל המעסיק.
עאידה תומא סלימאן: אמנם הרבה פעמים אפשר לכתוב מדיניות, לא בהכרח ליישם אותה, כלומר נתתם לזה משקל והעדפתם אותו על 4 למשל, הכשרה, הדרכה ופיתוח קריירה לנשים בארגון, למרות שזה יותר למעלה, הראשון, יכול להישאר ברמת ההצהרתיות כאשר מספר 4 הוא נקיטת פעולה כדי לשפר את מצב הנשים.
ינון אזולאי: קודם כל אני אגיד שהמועצה, גם בסמכותה לנקד כל אמת מידה, ובאמת אמת מידה של מדיניות קיבלה ניקוד נמוך יחסית.
ינון אזולאי: אני לא אחשוף כאן את הניקוד כי זה בעצם לחשוף את השאלון בפני המעסיקים, אבל היא קיבלה מעט נקודות.
ינון אזולאי: אנחנו כן שואלים האם קיימת מדיניות, ואנחנו מבקשים לדעת אם היא שקופה או מונגשת לעובדים, וגם כן אם יש סמכויות לאחראי על קידום מדיניות.
ינון אזולאי: חשוב לי לציין שבמסגרת הפעילות של המפעיל שעובד איתנו יהיה ראיונות לעובדים ולמעסיקים.
ינון אזולאי: אנחנו הולכים לבחון את הנושא הזה גם כן בנושא הזה.
ינון אזולאי: בנוגע להכשרה, הדרכה ופיתח קריירה, אמנם לא בחרנו באופן רשמי כמו שאמרתי, את אמת המידה הזאת, אבל היא כן נכנסת תחת נושא המשנה באמת מידה אחרת ואנחנו כן בודקים שיש הכשרות לנשים, איך אפשר לפתח את הקריירה שלהן.
ינון אזולאי: לגמרי יש התייחסות בשאלון לשאלות שנוגעות לאמת המידה הזו גם כן.
עאידה תומא סלימאן: יש הגבלה לגודל הארגון המשתתף?
ינון אזולאי: יש את השקף שהצגנו גם פעם קודמת.
ינון אזולאי: התוכנית בעצם מדברת על מעסיקים, קטן, בינוני, גדול, גדול במיוחד וגם ציבורי, אבל חשוב להגיד שגדול במיוחד מעל 500 עובדים וציבורי, לא מקבלים מענק אלא רק אות הוקרה, ובנוסף יש גם שאלון למנהל משאבי אנוש או מנכ"ל שמוביל, שהוא מקבל רק אות ולא מענק, ושאלון למי שמפעיל תוכניות מיוחדות לקידום תעסוקת נשים, שהם גם כן יקבלו מענק.
ינון אזולאי: אז כמובן שהניקוד בא לידי ביטוי - - -
עאידה תומא סלימאן: גובה המענקים, אם אני לא טועה, היה משהו כמו 50,000.
ינון אזולאי: אני לא יודעת אם מרים פה, אם אפשר להגיד, אבל פחות או יותר כן, זה סדר הגודל לפי מה שאני יודעת בהתאם לתקציב.
עאידה תומא סלימאן: אני זוכרת 50, משהו כזה.
ינון אזולאי: כן, היא אמרה פעם קודמת.
ינון אזולאי: לגבי המדיניות, באמת הניקוד ניתן לכל מעסיק בכל גודל, בהתאם.
ינון אזולאי: אני חייבת להגיד שלמדיניות, המעסיק הקטן לא מקבל כי אנחנו לא מצפים ממעסיק עם שישה עובדים במדיניות, אנחנו לא רוצים לפגוע בו.
עאידה תומא סלימאן: בגלל זה אני אישרתי.
ינון אזולאי: בוודאי, וזה גם כן נאמר בדברי חברי המועצה ולקחנו את זה בחשבון.
עאידה תומא סלימאן: מרים בזום איתנו?
מרים כבהא: כן, כמובן.
מרים כבהא: קודם כל המון תודה באמת על ההתגייסות.
מרים כבהא: זה לא מובן מאליו להיכנס לוועדה.
עאידה תומא סלימאן: את האמת, יש לי שיתוף פעולה מדהים עם חברות הוועדה.
עאידה תומא סלימאן: בגלל זה יכולתי.
עאידה תומא סלימאן: הן תמיד מתייצבות.
מרים כבהא: זה ממש כבוד גדול לנו.
מרים כבהא: לגבי גובה הפרס, עוד לא הוחלט סופית אבל כמו שאמרת, זה יכול להיות בין 40,000 עד 60,000 שקלים.
עאידה תומא סלימאן: מרים, רצית להוסיף משהו לפני שאני עורכת פה הצבעה?
מרים כבהא: רק רציתי להגיד שבאמת המועצה בראשותה של כבוד השופטת רונית רוזנפלד עשתה עבודה ממש מצוינת והיא כללה גם אנשי אקדמיה, גם אנשי עמותות, גם עמותות, גם משרדי ממשלה.
מרים כבהא: היא הייתה מועצה מאוד מגוונת.
מרים כבהא: היה במועצה קול לכולם וניסינו לייצר מעבר לשאלון, גם תוכנית עבודה.
מרים כבהא: כל מעסיק יכול לקחת את השאלון ולהתחיל ליישם גם אם השנה הוא לא השתתף, אבל ניסינו ממש להקיף את כל הנושאים ואני מקווה לקבל את האישור שלכם כדי שנוכל לצאת לדרך ומייד.
עאידה תומא סלימאן: אני חייבת להגיד שאני שמחה שהוחלט להעביר את יישום החוק הזה לידיים של הנציבות.
עאידה תומא סלימאן: אתן ומרים, אני באמת רוצה גם להגיד את זה בצורה הכי ברורה.
עאידה תומא סלימאן: ניצחת על זה בצורה מאוד יפה וכל הכבוד על העשייה, גם למועצה אבל גם לך כנציבה שהובילה את הנושא.
עאידה תומא סלימאן: אני יודעת כמה שנים החוק הזה הוזנח וכמה שנים לא התייחסו אליו.
עאידה תומא סלימאן: ברגע שזה עבר לאחריות שלך, הרמת את הכפפה ובאמת הובלת תהליך מאוד מכובד ומאוד ענייני.
עאידה תומא סלימאן: כמובן אנחנו מברכות את חברי וחברות המועצה בהובלת השופטת רוזנפלד.
עאידה תומא סלימאן: נעשתה פה עבודת חשיבה.
עאידה תומא סלימאן: אני עברתי על הדוח.
עאידה תומא סלימאן: רואים שנתתם לזה את כובד החשיבות של לשרטט כיוון שיכול להוות גם אבני דרך לכל עסק שמקבל על עצמו את ההחלטה ללכת בדרך של שוויון ושוויון מגדרי.
עאידה תומא סלימאן: אם אנחנו מדברות כל הזמן בוועדה על הטמעת חשיבה מגדרית, אני חושבת שאתן תורמות להטמעת החשיבה הזו, בעיקר שזה הולך בעיקר לעסקים פרטיים.
עאידה תומא סלימאן: בדרך כלל העסקים האלה לא נמצאים בתהליכים שמובילים, נגיד נציבות שירות המדינה או מוסדות אקדמיים וכו', אז כל הכבוד על העבודה שנעשתה.
עאידה תומא סלימאן: אני אשמח שנקבל דיווח אחרי שתתקדמו בעניין של הקול הקורא וההחלטה על המענקים או על הזכייה באות.
עאידה תומא סלימאן: אני חושבת שאנחנו בוועדה יכולים עכשיו לבקש הצבעה על אישור ההמלצות.
עאידה תומא סלימאן: אני מבקשת, המתנגדים יעשו את זה בכבוד ובלי פגיעה באף אחד.
עאידה תומא סלימאן: בלי רוויזיות גם כן.
עאידה תומא סלימאן: אוקיי, אנחנו מאשרות את ההמלצות ותתחילו באמת בהצלחה.
עאידה תומא סלימאן: תובילו את התהליך הזה.
עאידה תומא סלימאן: אני נועלת את הישיבה, תודה לכן.
אופיר כץ: שלום לכולם, צהרים טובים, אני שמח לפתוח את הישיבה ולאחל לך פנינה בהצלחה, זה כיף גדול שבוועדה כזו חשובה את עומדת בראש עם הלב הענק שלך, עם המוטיבציה האינסופית שלך, והמטרה שתמיד את מסמנת לעצמך וגם מגיעה למה שאת רוצה
אופיר כץ:  אני בטוח שהוועדה הזו תהיה מאוד מאוד משפיעה על החיים שלנו פה בכנסת וגם תגיע לאזרחיות מדינת ישראל
אופיר כץ:  כי בכל מקום שאת עושה, לא משנה במה מדובר, את תמיד מביאה לידי ביטוי בצורה הטובה ביותר את מה שאת מייצגת ועובדת למענו
אופיר כץ:  אני מאחל לך בהצלחה, ובטוח שתצליחי למען הנשים והשוויון המגדרי במדינת ישראל
אופיר כץ:       בהתאם להוראות סעיף 106(א)(1) לתקנון הכנסת, ועדה תבחר יושב ראש מבין חבריה לפי המלצת ועדת הכנסת
אופיר כץ:  ועדת הכנסת החליטה להמליץ לוועדה לקידום מעמד האישה ולשוויון מגדרי לבחור בחברת הכנסת פנינה תמנו שטה כיושבת-ראש הוועדה
זאב אלקין: אין לי זכות הצבעה
זאב אלקין:  ראיתי שפנינה לא מצביעה על עצמה, אז חבר אחד של המחנה הממלכתי יכול להצביע
אופיר כץ: אם כך, ההחלטה עברה פה אחד
אופיר כץ:  אני מאחל לך המון בהצלחה פנינה, הכיסא שלך
מירב בן ארי: בהצלחה פנינה
פנינה תמנו: אדוני יושב-ראש הכנסת אמיר אוחנה, חבר הכנסת אופיר כץ יושב-ראש ועדת הכנסת, שר המשפטים לשעבר גדעון סער, חבריי אלקין, שוסטר, וכמובן חברות כנסת נמרצות, חברת הכנסת עאידה שיוצאת מתפקיד יושבת-ראש הוועדה וכיהנה בסך הכול במצטבר – חמש שנים?
עאידה תומא סלימאן: יותר
פנינה תמנו: אז אני רוצה לפתוח דווקא כאן בוועדה הזאת, לפתוח ולומר לך תודה על כל העבודה הנמרצת
פנינה תמנו:  יש הרבה דברים שאנחנו לא מסכימים עליהם, אבל אם יש מאבק שאנחנו שותפות מלא על מלא זה המאבק לקידום מעמד האישה ושוויון מגדרי
פנינה תמנו:  תודה גם ליושב-ראש מפלגתי בני גנץ, שר הביטחון לשעבר, שהגיע לכאן
פנינה תמנו:       דיברת על כך שאני מביאה הרבה פעמים את סל ערכיי ואת הרקע שלי
פנינה תמנו:  אני חייבת לומר לכם שאני ממש נרגשת, לא פחות מהיום שהייתי נרגשת להיות שרה בישראל מהסיבה הפשוטה – אני גדלתי, צמחתי והתחנכתי תחת צלן של נשים מאוד מיוחדות, מאוד חזקות, החל ממאבקן באתיופיה לגדל ילדים בתנאים לא תנאים, תמיד יחפות, סוחבות מים, דואגות בחירוף נפש גם על יהדותן, בין אם על שמירת הנידה, ויכול לספר כאן חבר הכנסת סלמון, באיזה תנאים היו צריכים לטבול בנהר או להיות מחוץ לכפר כשיש חיות רעות וכשהן לבד, ומה שהציל אותן זה נשים שהיו תמיד אחת לצד השנייה
פנינה תמנו:       אמי שתזכה לחיים ארוכים שילדה לא אחת, היו לה 11 לידות, ילדה גם לבדה
פנינה תמנו:  כל הנשים הללו לאורך ההיסטוריה שבאו מאתיופיה ונאבקו במסע לארץ והגיעו לכאן, באמת מהמקומות הכי קשים, בין אם זה עבודות כפיים, ניקיונות במשרדים, ניקיונות בבתי חולים
פנינה תמנו:  אני כסטודנטית למשפטים הייתי רצה לעזור לאמי
פנינה תמנו:  אני אספר לכם סיפור, וגם סיפרתי את זה בעבר בכנסת, שאמי תמיד מחייכת
פנינה תמנו:  באחת הפעמים שפגשתי אותה במרכז העיר פתח תקווה, עיר מגוריי, שאלתי אותה: למה פנייך נפולות? אף פעם פניה לא נפולות
פנינה תמנו:  היא סיפרה שסירבו לתת לה לשתות מים מהמקום שכל העובדים שותים מים
פנינה תמנו:       לי חשוב לומר, לצד הרצון שלי, וכמובן יחד עם נשים אחרות לפעול כאן כדי לפרוץ תקרות זכוכית לכל אישה באשר היא
פנינה תמנו:  אמרה לי משפט מאוד חזק חברת הכנסת מירב בן ארי: בעיקר זה לדעת גם להרים את הנשים, שנמצאות שם כדי לעלות למעלה מרצפת הבטון
פנינה תמנו:       אני יכולה לומר לכם שלאורך השנים, עוד לפני שנכנסתי לפוליטיקה, אבל בהחלט בשנים שאני נמצאת בפוליטיקה, פעלתי למען נשים, בעיקרן מוחלשות
פנינה תמנו:  מעולם לא הגדרתי את עצמי פמיניסטית, אך בבית של שש אחיות ואח אחד, זה כנראה בא בילט-אין
פנינה תמנו:  נשים שלא תמיד קיבלו את הזכויות שלהן והוצאו מהן ילדים, נשים שסובלות מאלימות, ולצערנו גם ילדים שנותרים אחרי שהאם נרצחת, לא זוכים כמעט לאף זכות
פנינה תמנו:  אחד החוקים החשובים שקידמנו ביחד, גם כשאני הייתי שרה, זה החוק שייעשה תיקון עוול וייקח מרוצח את הזכויות הבסיסיות שלא אמורות להגיע לו
פנינה תמנו:       קניין – אדם שרצח את אשתו, היום מקבל מחצית מהרכוש וגם מהדירה, הילדים שנותרים לא יכולים לא למכור ולא להשכיר את הבית
פנינה תמנו:  הצלחנו להעביר את זה, לדעתי, בקריאה ראשונה
פנינה תמנו:  אנחנו נעביר את זה בוועדה
פנינה תמנו:       אני חייבת לומר, קודם כל אני מודה לך על הדברים החמים, אבל כולנו מבינים שבממשלה הנוכחית יש מיעוט נשים, אנחנו ירדנו במספר הנשים, אבל זה לא אומר שאין חובה על הממשלה הנוכחית להיות מגויסת למאבקן של נשים, ולא רק כוועדה שגם מקדמת שוויון מגדרי
פנינה תמנו:  אנחנו נעמוד כאן כחומה בצורה כדי להגן על הקהילה הלהט"בית, אני מאמינה שיחד עם כל חלקי הבית – כי הוועדה הזאת היא ועדה שדנה בנושא שהוא א-פוליטי
פנינה תמנו:       בהזדמנות הזאת, אני גם רוצה לברך אותך דלית אזולאי על העבודה המרובה
פנינה תמנו:  אני נרגשת להיכנס אתכם לעבודה
פנינה תמנו:  בעזרת השם אנחנו נעשה ונצליח
פנינה תמנו:       (מחיאות כפיים
פנינה תמנו: )
שרון ניר: בהצלחה
פנינה תמנו: בבקשה, אדוני יושב-ראש הכנסת
אמיר אוחנה: תודה לגברתי יושבת-ראש הוועדה
אמיר אוחנה:  אם תרשי לי, אני חושב שאין נושאים שיגיעו לכאן שהם א-פוליטיים, אולי יש נושאים שהם א-מפלגתיים
עאידה תומא סלימאן: נכון
פנינה תמנו: א-מפלגתיים, תודה על הדיוק
אמיר אוחנה: אני חושב שהוועדה הראשונה שנכנסתי אליה, למרות שלא הייתי חבר בה, זו הוועדה הזאת
אמיר אוחנה:  עאידה היתה אז יושבת-הראש, היה דיון מסוים שעניין אותי, אני אפילו לא זוכר מה הנושא, אבל יהיו כאן נושאים חשובים מאוד
אמיר אוחנה:  יהיו כאן נושאים שנוגעים לרבים ורבות במדינת ישראל
אמיר אוחנה:  זאב ז'בוטיסקי דיבר על נפש ארוגה מחוטי פלדה וחוטי משי, ולמושג הזה אקרא אישה
אמיר אוחנה:  אני חושב שזה מאפיין גם אותך העומדת בראש הוועדה
אמיר אוחנה:  את אישה פורצת דרך, את אישה ששברה הרבה תקרות זכוכית לאורך השנים, ואני מאחל לך הצלחה גדולה מאוד בתפקיד הזה שלך, יחד עם חברות וחברי הוועדה, הצלחה גדולה
פנינה תמנו: עאידה, בבקשה, ואז ניתן ליושב-ראש המפלגה בני גנץ
עאידה תומא סלימאן: ברכות פנינה גם לך ולחברי וחברות הוועדה, נבחרתם בוא נגיד בצומת מאוד חשוב בדרך של המאבק שלנו לשוויון מלא, שוויון מגדרי
עאידה תומא סלימאן:       לצערי, אני לא יכולתי להצביע בעדך, כי אני לא חברה בוועדה
עאידה תומא סלימאן:  אני חייבת להגיד שמצד אחד אני מרגישה שאני אמשיך להגיע לוועדה ואני אמשיך לתמוך בעשייה, ואני בטוחה שאת תובילי מאבק די קשה כדי להגן
עאידה תומא סלימאן:  כל הזמן ההרגשה שלנו שאנחנו צריכות לנהל את המאבק כדי להשיג עוד ועוד זכויות
עאידה תומא סלימאן:  לצערי, היום ההרגשה שאנחנו נאבקות כדי לשמור על ההישגים שנעשו בעמל רב על ידי הרבה נשים
עאידה תומא סלימאן:  אני מאוד מקווה שנצליח לעשות את זה
עאידה תומא סלימאן:       אני מרגישה רגועה, כי הפמיניזם שלנו בא מאותו מקום, לא הפמיניזם הלבן האליטיסטי הליברלי, אלא מאבק ופמיניזם של נשים שעברו בעצמן את ההדרה, את הדחייה, אי השוויון והגזענות הרבה פעמים
עאידה תומא סלימאן:  אני בטוחה שתשמרי על המקום הזה פתוח לכלל הנשים על כל גווניהן
עאידה תומא סלימאן:       אפילו כשאני ישבתי לפעמים במקומך והרגשתי שהבטן שלי מתהפכת מהדברים ששמעתי, הקפדתי לתת מקום לכולם להביע את דעתן ואת דעתם
עאידה תומא סלימאן:  אני בטוחה שאת תצליחי בתפקיד
עאידה תומא סלימאן:  וכולנו נהיה שם כדי לעזור, כי זה המאבק של כולנו, זה לא עניין של הצלחה של פנינה או כל חברת כנסת אחרת, אלא של החברה לשמור על עצמה מכל הרגרסיה, שלצערי הרב אנחנו מרגישים מאוימים ממנה
פנינה תמנו: תודה רבה עאידה
עאידה תומא סלימאן: תודה לך, בהצלחה
פנינה תמנו:       חבר הכנסת בני גנץ, יושב-ראש מפלגתי
פנינה תמנו:  בהזדמנות הזאת אני רוצה לומר לך, שאני מודה לך על האמון
פנינה תמנו:  אתה לא תגיד את זה על עצמך, אבל אני תמיד אומרת שהמאבק לקידום מעמדן של נשים הוא לא רק של נשים
פנינה תמנו:  בסוף לכל אחד יש אחיות, אימהות ובסביבתו נשים שיקרות להן
פנינה תמנו:       אתה כמי שגם מינה אותי להיות השרה יוצאת אתיופיה הראשונה, ואני גם יודעת שמינית את האלופה הראשונה ואחר כך גם בקדנציה הזאת אלופות ועוד חברות כנסת, בין אם זאת חברת כנסת ראשונה מהעדה הדרוזית
פנינה תמנו:  אני חושבת שזאת ההזדמנות שלי לומר לך תודה
בנימין מינץ: תודה רבה
בנימין מינץ:  אני מאוד שמח להיות כאן ולברך אותך פנינה בסיטואציה המאוד חשובה הזאת
בנימין מינץ:  אני בטוח שגם חבריי אולי ישלימו ובוודאי חושבים כמוני
בנימין מינץ:       הוועדה נקראת קידום מעמד האישה
בנימין מינץ:  בחברה דמוקרטית שוויונית, אתה יכול לשאול את עצמך, למה צריך את הוועדה, זה צריך להיות טבע נוסף של החברה שלנו, של המדינה, של חברה מתקדמת בכלל
בנימין מינץ:  אבל כנראה שברוח המציאות, צריך מישהו או מישהי – בצבא באמת היתה לי הזדמנות למנות את האלופה הראשונה ואחר כך אלופות נוספות והנקח"לית הראשונה, ובפוליטיקה כמו שנתת פה דוגמאות שרה אתיופית, חברת כנסת דרוזית ושרה חרדית
בנימין מינץ:  אני חושב שכל זה שייך לעשייה למען חברה שוויונית
בנימין מינץ:  אני חושב שזה באמת העניין, איך אנחנו מבטיחים שהחברה היא שוויונית והולכת למקום הזה ככל שרק אפשר וצריך
בנימין מינץ:  אני חושב שככל שמעמד הנשים בישראל יהיה מעמד חזק יותר ושוויוני יותר, החברה תיהנה מזה
בנימין מינץ:  אנחנו משרתים פה ערך שהוא יותר גדול מאתנו
בנימין מינץ:       המחנה הממלכתי מרגיש ככה
בנימין מינץ:  יש לנו חברות בסיעה, ואנחנו יודעים שאנחנו הולכים לפנייה לציבור במעלה הדרך, אז אני מניח שגם נבוא עם מודלים שמבטיחים את הייצוגיות ואת השוויוניות הנכונה, אני אפילו לא רוצה להשתמש במילה הנדרשת, אלא הנכונה בראייתי לעניין הזה
בנימין מינץ:       אני מאחל לכם הצלחה בעבודה
בנימין מינץ:  מאחר שאין סיכוי שתספיקו לגעת בכל מה שצריך, אני מאחל לכם שתדעו לבחור את אותם נושאים שההשפעה שלהם תהיה המרבית באופן יחסי
בנימין מינץ:  אני חושב שבכך תיטיבו לעשות
בנימין מינץ:  ההיסטוריה האישית שלנו, בין שידענו את זה ובין שלא ידענו את זה, מתחילה ממדבריות סודן וממשיכה דרך הממשלה והכנסת
בנימין מינץ:  את באת מעם ישראל ועלית לארץ ישראל, ואנחנו החברה בישראל, אז זאת נראית לי זכות מאוד גדולה
בנימין מינץ:  אני מאחל לך בהצלחה
פנינה תמנו: תודה רבה
פנינה תמנו:       חבר הכנסת גדעון סער, מירב בן ארי ואז זאב אלקין
מירב בן ארי: אחד - - -
פנינה תמנו: נכון, אני רק אומר שבוועדת השרים לענייני חקיקה – כי אין הנחתום מעיד על עיסתו, ואיך שאני מכירה אותך, אתה לא תספר, אבל אני חושבת שאם יכולנו לראות באופן מובהק גם חברות אופוזיציה, החוקים שעברו בוועדת שרים לענייני חקיקה בראשותך גדעון הם החוקים למען נשים, החל בהגנה כשהן נותנות עדויות, בין אם זה הסיוע המשפטי, הקדמת הפיצויים
פנינה תמנו:  אני יכולה לומר לך את שורת הנושאים, אז זו גם הזדמנות לומר תודה
עאידה תומא סלימאן: כדאי להגיד שהוא אולי היושב-ראש הראשון לוועדה הזו כגבר
פנינה תמנו: הראשון כגבר?
מירב בן ארי: הוא היה יו"ר הוועדה למעמד האישה
פנינה תמנו: שלא תגידו שהוועדה הזאת עוינת גברים, תראו כמה מחמאות אתם מקבלים בוועדה הזאת
זאב אלקין: בכל ההיסטוריה היו שני גברים, גדעון ראשון ועודד השני, שניהם יושבים פה
גדעון סער: אז קודם כל אני רוצה לברך אותך פנינה, כי את באמת ראויה – ראויה מבחינת היכולות שלך הפוליטיות, הפרלמנטריות
גדעון סער:  נאבקת – אני הייתי עד בוועדת השרים לחקיקה בכנסת הקודמת בכל נושא שנגע לשוויון זכויות לנשים או קידום מעמד האישה, ואני משוכנע שהוועדה בהנהגתך תדע לרשום פרקים מאוד חשובים בתולדותיה, והיו תקופות שונות בחיי הוועדה הזאת, אני לא רוצה להרחיב על עצמי
גדעון סער:       אני עמדתי בראש הוועדה הזאת לפני 17 שנה, בין 2006 ל-2008
גדעון סער:  הייתי חבר בוועדה הזאת במשך שש שנים מהיום הראשון שנבחרתי לכנסת במשך שש שנים
גדעון סער:  היא מאוד יקרה ללבי
גדעון סער:  היה לה תפקיד בביצור הזכויות והמעמד של נשים במדינת ישראל
גדעון סער:       אני חייב לציין שסביב כל המטריה של – בסופו של דבר חברה שוויונית היא חברה מודרנית, חברות מתקדמות בעולם נבחנות בין היתר בזה שהן מעניקות שוויון זכויות לנשים בכל התחומים, וזה אחד המדדים היום שמקובל לראות אותם כמדדים לחברה מודרנית ומתקדמת
גדעון סער:       לצערי היום יש בתקופה הזאת של ראשית פברואר עננה שמתקדרת מעל לראשינו שהיא המהלך לשינוי המשטר במדינת ישראל, לפגיעה אנושה בעצמאות הרשות השופטת, והדבר הזה יביא באופן בלתי נמנע לפגיעה בזכויות שונות, מבלי שניתן יהיה להעניק סעד לנפגעים
גדעון סער:  חייבים להגיד את זה, כי ראייה מבודדת של כל נושא היא לא נכונה, כי קורה פה דבר שהוא הרבה יותר גדול מכל הדברים האחרים שמתרחשים
גדעון סער:       אני מקווה שבכל זאת בכנסת יהיו אנשים שיצליחו להסתכל על הסוגיות האלה בצורה יותר רחבה וישמרו על המשטר הדמוקרטי במדינת ישראל, כפי שעוצב מאז קום המדינה
גדעון סער:  בהצלחה
פנינה תמנו:       חברת הכנסת בן ארי
מירב בן ארי: תודה, אני מתנצלת שאני אצטרך ללכת לערוץ הכנסת
מירב בן ארי:  אני רק באתי לאחל לך בהצלחה רבה
מירב בן ארי:  אני הייתי חברה ארבע שנים, אני אהיה חברה גם בוועדה שלך, ביקשתי אותה
מירב בן ארי:  אני חושבת שזאת אחת הוועדות החשובות בכנסת
מירב בן ארי:  אני  מאוד מסכימה עם מה שגדעון אמר על העננה השחורה
מירב בן ארי:  ברור לי שמי שהולך בסוף לבג"ץ זה האנשים הכי חלשים בחברה הישראלית, והרבה פעמים הנשים מוצאות את עצמן שם
מירב בן ארי:       פגשתי היום קבוצה גדולה של שוטרים כאן, ואמרתי להם שיש לנו חשש גדול, אמיתי, מאיך שהממשלה תיראה, איך זה שאין מנכ"ליות וכשאין חברות כנסת, ואמרתי להם שבסוף כשנשים נמצאות במוקדי קבלת החלטות, הן משנות
מירב בן ארי:  בכנסת האחרונה, ובכלל בחיים הציבוריים שלי, העברתי קרוב ל-18 חוקים, כמעט חצי מהם נוגעים בנשים
מירב בן ארי:       אמרתי על גדעון שהוא פמיניסט, כי נורא נורא קשה למצוא שותפים אמיתיים – קשה
מירב בן ארי:  קודם כל אני מאוד שמחה שאתה פה, באמת אני אומרת לך, כי קשה
מירב בן ארי:  אנחנו ישבנו כאן ארבע שנים, מדי פעם היה מבצבץ אמיר פרץ, נחמן שי, הנה פורר פה שהיה גם אור מאוד גדול, בעיקר עם החוק של שירה איסקוב
פנינה תמנו: עודד, אתה לא חבר
עודד פורר: מה, בוועדה? לא קיבלנו - - -
מירב בן ארי: בסדר, זה שאני יכולה להצביע, זה לא אומר כלום, מי ישמע כמה חוקים הביאו לפה
עודד פורר: לא חבר, אבל אנחנו נוכל לקיים ועדות משותפות
מירב בן ארי: אנחנו נבוא לכאן בשביל דיונים, בשביל להעלות מודעות, בשביל להילחם – להילחם על שירות משותף, להילחם נגד הדרת נשים, להילחם על כל הדברים שעשינו כאן נגד אלימות מינית, פיסית, כלכלית, נפשית
מירב בן ארי:  לא חסר לנו במה להילחם גם בלי להצביע, ויש לי גם תחושה – לא נעים, שבגלל שיש לנו רוב לאופוזיציה, גם לא יביאו לנו חוקים, אבל זה אירוע אחר שנפתור אותו
מירב בן ארי:       בסוף הקול שלך ושלנו ושל גברים שנמצאים פה, זה מה שמחזק נשים, זה מה שמעלה לשיח הציבורי
מירב בן ארי:  עשינו כאן דברים נהדרים, ואמרתי לך גם אחרי זה כשהיינו בסיורים הרבה פעמים אני ועאידה לבד: אני לרשותך בכל סיור, אני מקווה שיבואו יותר
מירב בן ארי:  תצאי לשטח, למקלטים, למרכזי הסיוע, אפילו לצבא, לכל מיני מקומות שבהם גם אותן נשים צריכות לפרוץ תקרת זכוכית, אבל כמו שאמרתי לך, מה שבנפשי זה אותן נשים שתקועות עמוק ברצפת הבטון
מירב בן ארי:  כל דבר שתרצי, יש לך כאן צוות בין הטובים בכנסת
מירב בן ארי:  שיהיה בהצלחה, אני אתך, גם עם זכות הצבעה, אבל עזבי, הכי חשוב זה הנוכחות, זה הכי חשוב
פנינה תמנו: תודה רבה חברת הכנסת בן ארי
פנינה תמנו:       חבר הכנסת אלקין
זאב אלקין: תודה רבה, גברתי היושבת-ראש אני מברך אותך על היבחרותך לתפקיד הזה
זאב אלקין:  אני יודע שהגעת אליו מבחירה, היו לך עוד אופציות, ולכן אני חושב שזה אומר הרבה שרצית להיות דווקא בראשות הוועדה הזאת, וזה מאוד מאוד משמעותי
זאב אלקין:  נאבקת על זה, ואני שמח מאוד שזה קרה
זאב אלקין:  אין לי ספק שמהיכרותי אתך כבר כמה שנים טובות, שתובילי את הוועדה הזאת למקום מרכזי בכנסת
זאב אלקין:       חוששני שגם תהיה לך הרבה עבודה, כי מי שיקרא את הגדרת הוועדה הזאת, אגב היא לא רק הוועדה למעמד האישה, אלא היא גם הוועדה למעמד האישה ושוויון מגדרי, ובין שאר התפקידים שלה באופן רשמי זה מניעת אפליה בשל מין או נטייה מינית בכל התחומים והקטנת פערים
זאב אלקין:  חוששני שבשנים הקרובות יהיה לך הרבה עיסוק כאן בוועדה בנושאים האלה, והיא תהפוך למעשה לחוד החנית להגנה על שוויון מגדרי והיעדר אפליה במדינת ישראל, ונצטרך את חוד החנית הזו
פנינה תמנו: לחלוטין, ואין לי ספק שאני איעזר בך
פנינה תמנו:  אמרה מקודם חברת הכנסת בן איר, שמי ישמע כמה חוקים יעבירו לוועדה הזאת
פנינה תמנו:  אנחנו מכירים ביכולותיך הפוליטיות, אני יודעת שאמנם אתה לא חבר הוועדה - -
זאב אלקין: להזכירך, אני לא יו"ר קואליציה
פנינה תמנו: - - אבל עדיין אנחנו ניעזר בך רבות כדי שחוקים יגיעו לכאן, כי אני חושבת שזה משמעותי
פנינה תמנו:  הוועדה הזאת תצטרך לחוקק חוקים, להוביל חוקים, כדי שהדברים לא יישארו רק בגדר פיקוח וביקורת, ומה שנקרא להעלות את הנושא לסדר היום
פנינה תמנו:  אנחנו נדאג להשאיר את מה שצריך להשאיר מקובע ביתדות של החקיקה
פנינה תמנו:       אני נותנת גבר, אישה, גבר, אישה, נראה לי גם לפי סדר ההגעה, אני מקווה שלא התבלבלתי
פנינה תמנו: רביבו, אני רואה את המבטים שלך, זה החלק הקשה
שרון ניר: אבל אתה הכי מנומס והכי ראוי שאתה יושב פה
פנינה תמנו: אז אני מתנצלת
אליהו מרידור: אני כל כך נהנה לראות מה שאני שומע כאן, שאין לי שום בעיה לשבת ולשמוע עוד חברים
שרון ניר: אני מקווה שתיהנה ממה שאני אומרת, חבר הכנסת רביבו
שרון ניר:  קודם כל אני רוצה להגיד לך, חברת הכנסת פנינה תמנו שטה, שמי שצריכה לשבת בראש השולחן פה זה לוחמת כמוך
שרון ניר:  כברת הדרך שתיארת, כברת הדרך האישית שלך מהעלייה לארץ דרך הרקע המשפחתי והסיפור האישי, מעידה על כך שאת בדיוק קורצת מהחומר הנכון של מי שבאמת יכולה להילחם
שרון ניר:  מדובר פה במאבק, מדובר פה לשמחתי במדינת ישראל בסוג של אבולוציה יחסית מאוד מרשימה שחלה בכל מה שקשור למקומה של האישה בחברה הישראלית, אגב בכלל זירות הפעולה
שרון ניר:       גם לי יש סיפור אישי, שהוא סיפור דרך שמעיד על ניפוץ תקרות זכוכית בצבא
שרון ניר:  אני חושבת שאם מסתכלים על המדינה ומחלקים אותה לזירות פעולה, באמת אפשר לומר שצעדנו כברת דרך, והדבר הכי חשוב שנמשיך לצעוד ולהתקדם, כי עדיין יש מקום לכינונה של ועדה כמו הוועדה לקידום מעמד האישה וקידום שוויון מגדרי, ואני חושבת שעכשיו, דווקא בממשלה הנוכחית ביתר שאת, חשוב שהקולות הליברליים – ואני מברכת על כך שחבר הכנסת רביבו נמצא כאן, כי אני יודעת שיש חברי כנסת עם יכולות וקולות ליברליים, שמאמינים בנשים - - -
פנינה תמנו: רביבו, מי צריך לדבר כשאתה מקבל כל כך הרבה מחמאות?
שרון ניר: בגלל זה הוא נתן לי לדבר קודם, אני קלטתי את זה
שרון ניר:      אני חושבת שהנושא הזה הוא א-מפלגתי
שרון ניר:  בסוף לכל אחד יש אימא, אישה, בנות, נכדות, וכל אחד מאתנו יצטרך להסתכל קדימה, מה אנחנו משאירים פה לדורות הבאים
שרון ניר:  אני חושבת שחברה טובה יותר, היא חברה שמקדמת את הטובים והטובות בתוכה, וזו צריכה להיות תפיסת העולם; זו לא חברה שמקדמת נשים כדי שנשים יהיו מרוצות
שרון ניר:  לא, זאת חברה שמקדמת את עצמה, כך צריך להסתכל על הדברים
שרון ניר:       לכן יש תפקיד מאוד חשוב לוועדה הזו
שרון ניר:  אין לי ספק שאם נתעקש ואם נתאמץ, נעצור גם את החושך ולא נאפשר לגזירות – על אף שיש אמירות מאוד קשות, כולל בתוך הסעיפים הקואליציוניים, שהוועדה הזאת תצטרך להתיר אחד אחד ולעסוק במקום שהגענו אליו בהתקדמות קדימה ובאופן שבו מקדמים נשים בתוך החברה הישראלית לטובת החברה הישראלית
פנינה תמנו:       חבר הכנסת רביבו
פנינה תמנו:  אני בכוונה משאירה אותך עודד לסוף, אתה תישאר אתי כיושב-ראש - - -
אליהו מרידור: גברתי יושבת הראש, אני מבקש לברך בראשית את ראשי מפלגתך על שראו דווקא בך כמי שראויה ונכונה לעמוד בראש הוועדה הזאת
אליהו מרידור:  אני מודה שהייתי שמח, אם לפחות ברגע מרגש זה היו שומרים את הפוליטיקה הקטנה מחוץ לחדר, אבל כנראה שזה חזק מחלקנו
אליהו מרידור:  אני מקווה שנדע להתעלות מעל שיקולים זרים
אליהו מרידור:       אמנם השיבוץ לוועדות אצלנו בליכוד הוא זמני, אבל רק כדי לזכות לברך אותך במעמד הזה, הייתי צריך לקבל את ההסכמה להיות חלק מחברי הוועדה, דיינו זה כבר היה שווה
אליהו מרידור: את אישה אמיצה, ערכית, ראויה, רגישה ומצוינת, ואני סמוך ובטוח שגם לצד המוסריות והמסורת שבך – כפי שהבעתי מהשיחות שאנחנו מנהלים מעת לעת – הקדוש ברוך הוא יהיה בעזרך, שתצלחי את האתגר הזה, עד כדי כך שלא תהיה סיבה לכנס את הוועדה הזאת
אליהו מרידור:  שתצליחי בכל מעשה ידייך, שתצאי מכאן רק מתי שאת תרצי, כשאת יותר רגישה, יותר חמלתית ומבינה יותר את הצרכים של הנשים, שלא יודעות להביא את עצמן לידי ביטוי, ושל שאר המגדרים שלא מיוצגים בכבוד הראוי לו והמתבקש
אליהו מרידור:  אני מצדי מאוד מאוד גאה להיות חלק מהוועדה הזאת
אליהו מרידור:  אני נשוי לאישה פמיניסטית, היא חינכה אותי היטב ב-30 שנה שאנחנו ביחד
פנינה תמנו: אז אנחנו כבר מאחלים לך להישאר כחבר קבוע
אליהו מרידור: אני סמוך ובטוח שמעבר לשיקולים קואליציוניים והישגים למול האופוזיציה, אנחנו נדע להתעלות מעל שיקולים זרים ולקדם חוקים ולקדם גיוס תקציבים, גם בכובע הנוסף שאני אזכה בעזרת השם לכהן, ושבאמת נהיה אנשי בשורה, כי בסופו של יום הגענו לכאן כדי לקדם את הצורך האמיתי של תושבי מדינת ישראל באשר הם
אליהו מרידור:  ברכה והצלחה
פנינה תמנו: תודה, אמן ואמן
פנינה תמנו:       חברת הכנסת פרקש, ואחריה יסגור ויסכם יושב-ראש הוועדה לשעבר עודד פורר
אורית פרקש הכהן: אני באמת שמחה להית כאן, חברתי פנינה מהסיעה, בנושא שכל כך חשוב ללבך
אורית פרקש הכהן:  ותמיד פעלנו ופעלת בו, גם במפלגה שלנו צריך להגיד שיו"ר המפלגה מינה  אלופה ראשונה בצה"ל, שמינה מפקדת גל"צ ראשנה, שממנה שרות